cyanic-selkie/wikianc huggingface dataset:
Al Had-distriktet
Al Had-distriktet er eit distrikt i Lahij guvernement i Jemen. I 2003 hadde distriktet eit folketal på 53 159.
Midland Oak
Det opphavlege eiketreet er merka av på kart frå 1711. Dette treet voks midt i vegen, i vegkrysset mellom Lillington Road og Lillington Avenue. Det blei felt i 1967 etter at ei stor grein hadde falle ned på fortauet.
I februar 1988 blei det planta ei ny Midland Oak ved sida av vegen. Ein minnesplakett for det opphavlege treet blei avduka i april same år. Treet var blitt dyrka fram frå ei nøtt frå det gamle. Det nye treet fekk nøtter for første gong i 1993, og desse blei deretter samla og sådde. Fleire av trea som voks opp blei planta i nærleiken og lengre unna.
Dette treet overlevde omfattande landskapsarbeid i 2002 då ein opna opp ein underjordisk bekk, Bins Brook, og laga flaumvern for husa i nærleiken.
Bakgrunnsstoff
52.30006°N, -1.52975°W
Veli Peak
Veli Peak er ein fjelltopp like aust for Idun Peak og 1 nautisk mil (1,9 km) sør for Brunhilde Peak i Asgard Range i Victoria Land. Opphavet til namnet, som vart gjeve av New Zealand Antarctic Place-Names Committee (NZ-APC), er ikkje kjend.
Matematisk programmering
Matematisk programmering, optimering eller optimalisering er ein matematisk metode for å avgjere dei optimale verdiane for eit sett variablar x1, x2, ..., xn. Dei optimale verdiane er det sett av verdiar som gjev ein gjeven målfunksjon (òg kalla objekt- eller preferansefunksjon) den høgaste (evt. lågaste) oppnåelege verdi. Målfunksjonen kan avhenge av nokre eller alle dei variable. Ofte vil dei variable vere unerkasta særlege vilkår, som at dei skal oppfylle gjevne likningar og ulikskapar eller at nokre eller alle skal vere heiltalige. Ein snakkar då om ein optimal verdi for målfunksjonen gjeven desse vilkåra (avgrensingane). Løysingsmetoden er avhengig av forma til målfunksjonen og vilkåra.
Dersom alle funksjonane er lineære og det ikkje vert kravd heiltalsløysing, vert teknikken kalla lineær programmering. Den mest kjende metoden er her den såkalla simpleks-metoden, utvikla av amerikanaren George Dantzig i 1947. Ved dynamisk programmering vert det nytta ein avgjerslemetode i fleire trinn.
Impossible Remixes
Impossible Remixes er eit remixalbum av den australske songaren Kylie Minogue, gjeve ut av Mushroom Records den 10. august 1998 i Australia. Albumet inneheld remixar av songar frå Minogues sjette studioalbum Impossible Princess (1997). I motsetnad til remixalbumet Mixes (1998) inneheld Impossible Remixes ein remix av «Breathe» som ikkje er med på den britiske utgjevinga.
Matematisk programmering
Matematisk programmering, særleg lineær, men òg andre artar, vert nytta i praksis til dømes i oljeindustrien, ved utarbeiding av timeplanar i skule og ved makroøkonomisk planlegging. Matematisk programmering kan omfatte tusenvis av variablar og vilkår, slik at datamaskinar må nyttast for reknearbeidet, men omgrepet programmering viser ikkje her til datamaskinprogrammeringa. Ordet vart tidlegare nytta i den amerikanske hæren med tydinga «logistikk».
All India Radio
All India Radio (AIR), sidan 1956 kjend på lufta som Akashvani, er ein statleg indisk radiokringkastar og ein del av det offentlege kringkastingsselskapet Prasar Bharati. AIR blei skipa i 1936. Han omfattar 414 radiostasjonar i India som til saman når rundt 99 % av indarar.
Kringkastaren har ein nasjonal kanal som blir send til 65 % av India og når rundt 76 % av innbyggjarane. Programma på denne kanalen er på hindi, engelsk og urdu med noko musikk på andre indiske språk.
Kringkastaren sender innanriksprogram på 23 språk og 146 dialektar, mens utanrikssendingane går på 17 indiske språk og ti internasjonale.
Calmette Bay
Calmette Bay er ei lita bukt mellom Camp Point og Cape Calmette, på vestkysten av Graham Land. Ho vart kartlagd av British Graham Land Expedition under Rymill, 1934–37, som namngav bukta etter det sørlege neset ved innløpet, Cape Calmette.
Al-Bab-distriktet
Al-Bab (arabisk الباب, al-Bāb) er eit distrikt (mantiqah) i Syria som administrativt høyrer til Aleppo guvernement. I folketeljinga i 2004 hadde det eit folketal på 201 589. Det administrative senteret er byen al-Bab.
Inndelingar
Distriktet al-Bab er delt inn i fire underdistrikt eller Nāḥiyas (folketala er frå folketeljinga i 2004):
Saint Paul i Minnesota
Saint Paul er delstatshovudstad og den nest største byen i Minnesota i USA. Han ligg i Ramsey County ved Mississippielva. I 2018 hadde byen 209 280 innbyggjarar. Den største byen i Minnesota, Minneapolis, ligg på andre sida av elva. Dei to byane har i løpet av dei seinare åra vakse saman.
Trude Jochum-Beiser
Trude Jochum-Beiser, fødd Trude Beiser, er ein austerriksk tidlegare alpinist frå Lech am Arlberg i Vorarlberg som vart verdsmeister i utfor i 1950 og olympisk meister i same greina under vinterleikane 1952.
Trude Beiser tok sølv i utforrennet under Vinter-OL 1948 i St. Moritz, slått med åtte tidelsekund av Hedy Schlunegger frå Sveits. Etter eit brukbart slalåmrenn i OL-løypene tok ho gullmedaljen i kombinasjonen.
I 1950 var ho gift og heitte Trude Jochum-Beiser. Fire månader etter ho hadde vorte mor, reiste ho til Aspen i Colorado for å delta i VM i alpine greiner 1950. Etter å ha teke sølvmedaljen i storslalåm, to tidels sekund bakom landskvinna Dagmar Rom, vann ho ein soleklar siger i utforløypa.
Royal Oak
Royal Oak er eit eiketre som den seinare kong Karl II av England gøymde seg i etter å ha tapt slaget ved Worcester i 1651. Treet stod i Boscobel-skogen ved Boscobel House, der Karl hadde søkt tilflukt.
Karl fortalde seinare til dagbokskrivaren Samuel Pepys at ein soldat frå parlamentshæren hadde passert like under treet medan han gøymde seg. Soga blei populær etter restaurasjonen av monarkiet i England. Ein feira Royal Oak Day (Oak Apple Day) til minne om henne, og laga avbildingar på servise og pubskilt. Hjelparane til Karl blei tildelte våpenskjold som framstilte eiketre med kongekroner.
Bakgrunn
Under den britiske borgarkrigen prøvde Karl å ta tilbake England frå parlamentarisk kontroll etter at faren hans, Karl I, var blitt avretta. Han møtte Oliver Cromwell sin New Model Army utanfor Worcester den 3. september, og leid eit stort nederlag. Dette var det siste slaget under borgarkrigen.
Karl flykta frå Worcester saman med rojalistar som Lord Derby og Lord Wilmot. Etter å ha ridd natta gjennom søkte han tilflukt i White Ladies Priory og Boscobel House, seks mil nord for Worcester. Desse eigedommane tilhøyrde den katolske Giffard-familien, som berre hadde katolske (og dermed rojalistiske) tenarar.
Gøyming
6. september møtte kongen William Careless (seinare Carlos), ein offiser som hadde kjempa i slaget ved Worcester og var blant dei siste rojalistane til å forlata slagmarka. Careless meinte det ikkje var trygt å gøyma seg i huset, og føreslo at kongen i staden skulle gøyma seg i eit tre. Dei tok mat og drikke opp i ei stor styva sommareik i Boscobel-skogen, og heldt seg der heile dagen, medan parlamentssoldatar gjennomsøkte området. Kongen, som var utmatta, sov i treet ei stund, medan Careless heldt han så han ikkje skulle falla. Seinare gøymde Karl seg i eit prestehol ved Boscobel.
Frå Boscobel blei kongen flytta til Moseley Old Hall ved Wolverhampton og kom seg til slutt til Frankrike. Han blei verande i eksil i ni år fram til han kom tilbake som konge av England i 1660.
Restaurasjonen
Kongen løna dei som hadde hjelpt han under flukta. Penderel-familien fekk eit årleg beløp (som fortsette fram til våre dagar). Han gav Careless tittelen Gentleman of the Privy Chamber, det nye etternamnet Carlos (spansk for Karl) og eit våpenskjold som viser eit eiketre og tre kongekroner. Også Penderel-familien tok i bruk eit liknande våpenskjold, men det er ikkje klart om dei blei gjeve det av kongen eller om dei baserte det på våpenet gjeve til Carlos.
Det blei også lagt planar om å oppretta ein ny riddarorden kalla Knights of the Royal Oak, men planane blei skrinlagde for å ikkje opna gamle sår eller vidareføra motsetningane frå borgarkrigen.
Det engelske parlamentet lovfesta 29. mai, fødselsdagen til kong Karl II, som ein takkseiedag (Perpetual Anniversary Thanksgiving) for restorasjonen av monarkiet. Dagen blei feira som Restoration Day, Royal Oak Day eller Oak Apple Day gjennom mange år der ein dekorerte seg sjølv og statuar av kongen med eikelauv. Den offentlege fridagen blei offisielt avskaffa i 1859, men blei fortsett feira ulike stader i landet.
Etterhistoria til treet
Eiketreet som kongen gøymde seg i finst ikkje lenger. Det skal ha blitt øydelagd på 1600- eller 1700-talet av turistar som skar av greiner og bitar av det som suvenirar. I staden står eit to- eller trehundre år gammalt tre på staden som skal stamma frå det første, og som er kjend som Son of Royal Oak.
Ein storm i 2000 gjorde stor skade på Son of Royal Oak, som mista fleire greiner. I september 2010 fann ein at det hadde utvikla store og potensielt farlege sprekker. Då 2011-sesongen opna var treet blitt omgjeve av eit gjerde for å sikra tryggleiken til vitjande.
Det er også blitt planta fleire etterkomarar etter Royal Oak på staden. I 1897 blei eit tre planta ved vestkanten av hagen til Boscobel House av Augustus Legge, som då var biskop av Lichfield, som ei markeringa av dronning Viktoria sitt diamantjubileum. Under trehundreårsjubileet for flukta til Karl i 1951 planta den dåverande eigaren av Boscobel House, Orlando Bridgeman, 5. jarl av Bradford ein etterkomar nær staden den opphavlege eika hadde stått. I 2001 planta prins Charles av Wales eit tre som hadde vokse frå ei av nøttene til Son of Royal Oak og dermed var barnebarn av Royal Oak.
Boscobel House tilhøyrer i dag organisasjonen English Heritage. Ved museumsbutikken sin der sel dei småtre dyrka frå nøttene til det kjende treet.
Sjølve staden treet står på tilhøyrer ikkje English Heritage, men gardbrukargruppa Francis Yates Partners.
Andre minne om hendinga
Hendinga blei markert gjennom dekorativ keramikk, mellom anna av Thomas Toft frå Staffordshire som avbilda kongen i eiketreet med det engelske nasjonalsymbolet løva og einhjørningen under.
Fleire skip i den britiske marinen har blitt kalla HMS Royal Oak. Mellom 1664 og 1939 hadde marinen åtte ulike skip med dette namnet.
Eit fransk hesteveddeløp i Longchamp blir kalla Prix Royal-Oak etter hingsten Royal Oak (f. 1823), ein av grunnleggjarane av fullblodshesteavl i Frankrike.
Royal Oak Foundation er ein amerikansk organisasjon som støtter vedlikehald av historiske stader i Storbritannia.
The Times of India
The Times of India (TOI) er den største engelskspråklege dagsavisa i India. Ho er også verda største engelskspråklege avis i fullformat. The Times Group som tilhøyrer Sahu Jain-familien eig og administrerer avisa. Opplaget er 2,4 millionar (2005).
Avisa blei grunnlagd 3. november 1838 med namnet The Bombay Times and Journal of Commerce. Opphavleg retta ho seg mot britar busette i dåverande Britisk India. Avisa fekk sitt noverande namn i 1861.
Mount Verhage
Mount Verhage er eit markant fjell på 2450 moh. som ligg like ved toppen av Smithsonbreen i Bowers Mountains i Antarktis. Det vart kartlagt av US Geological Survey (USGS) frå landmålingar og flyfoto tekne av U.S. Navy, 1960–62, og vart namngjeve av Advisory Committee on Antarctic Names (US-ACAN) etter løytnant Ronald G. Verhage i US Navy, forsyningsoffiser ved McMurdo-basen, vinteren 1967.
Stridande
Stridande viser i internasjonal folkerett til personar som har rett til å delta i krig. Personar som oppfyller vilkåra som stridande kan lovleg ta del i kamphandlinger under ein væpna konflikt, men kan også lovleg angripast, og har ikkje same vern som sivile.
Dersom ein stridande blir teken til fange, har han eller ho krav på status som krigsfange etter 3. Genèvekonvensjon av 1949. Konvensjonen definerer stridande som har rett på krigsfangestatus slik:
Personar som kjemper, men ikkje oppfyller desse krava, har ikkje krav på å bli behandla som krigsfangar. Dette kan til dømes gjelda geriljasoldatar, leigesoldatar, personar klassifiserte som terroristar og liknande. Eit omgrep som særleg er blitt brukt av USA i nyare tid er «ulovleg stridande» (unlawful combatants).
Tidlegare tyding
Tidlegare var «stridande» også ei nemning på militært personell som fylte krava til tenestegjering i stridande avdeling, det vil seia avdeling utdanna og bestemt til å delta aktivt i kamp. Dette stod i motsats til ikkje-stridande, som kunne høyra til sanitet, veterinærvesen, intendantur og liknande.
Balihavet
Balihavet er havområdet nord for dei indonesiske øyane Bali og Lombok og sør for Kangeanøyane. Balihavet går over i Javasjøen i nord og Floreshavet i aust. Det er eit randhav til Stillehavet, og leier gjennom sundet mellom Bali og Lombok frå Stillehavet over i Indiahavet. Havet dekker eit arel på 45 000 km2 og er ned til 1 590 meter djupt.
Al Hajjaylah-distriktet
Al Hajjaylah-distriktet er eit distrikt i Al Hudaydah guvernement i Jemen. I 2003 hadde distriktet eit folketal på 9 694 innbyggjarar.
Senter for Ibsen-studier
Senter for Ibsen-studier er eit forsknings- og dokumentasjonssenter som var skipa i 1993 etter vedtak gjort av Det akademiske kollegium ved Universitetet i Oslo i 1991. Føremålet med senteret, som er knytt til Det humanistiske fakultet ved Universitetet i Oslo, er å styrke forskinga på Henrik Ibsen. Frå og med 2010 er senteret organisatorisk lagt inn under Institutt for lingvistiske og nordiske studier.
Charcot Bay
Charcot Bay er ei bukt mellom Cape Kater og Cape Kjellman langs Davis Coast i Graham Land. Ho vart oppdaga av Den svenske antarktisekspedisjonen, 1901–04, under Otto Nordenskjöld. Han namngav ho etter dr. Jean-Baptiste Charcot, på den tida ein kjend utforskar i Arktis som førebudde seg for den første ekspedisjonen sin til Antarktis.
Totnes
Totnes  er ein marknadsby i grevskapet Devon i England. Han har kring 7500 innbyggjarar og ligg ved utløpet til elva Dart, om lag 35 km sør for byen Exeter.
Totnes har ei lang historie som går attende til 907, då den første borga her vart bygd. Han var alt ein viktig marknadsby på 1100-talet. At byen ein gong var velståande kan ein sjå på dei mange kjøpmannshusa som vart bygd på 1500- og 1600-talet.
You Don't Bring Me Flowers
«You Don't Bring Me Flowers» er ein song skriven av Neil Diamond med tekst av Alan Bergman og Marilyn Bergman for fjernsynsserien All That Glitters. Songen var meint som kjenningsmelodien til showet, men Norman Lear endra konseptet og songen passa ikkje lenger inn. Diamond utvida så songen frå 45 sekund til over tre minuttar. Songen vart først gjeven ut i 1977 på albumet I'm Glad You're Here with Me Tonight som ei soloframføring. Tidleg i 1978 vart songen spelt inn på ny av Barbra Streisand og denne versjonen som kom ut på albumet hennar Songbird.
Ein radiomann, Gary Guthrie, laga sjølv ein versjon der han limte dei to versjonane saman, som ei farvellgåve til kona, som han nettopp var skilt frå. Dette vart kjend i media og Columbia Records vart interessert i å få Streisand og Diamond i studio i lag for å spele inn ein «offisiell» duett, i oktober 1978. Denne songen nådde toppen av Hot 100-lista i USA og vart den tredje førsteplassen for begge songarane.
Andre versjonar
Andre artistar som har spelt inn songen er countryartistane Jim Ed Brown og Helen Cornelius (tidleg i 1979), Dean Reed og ungarske Kati Kovács på tysk og engelsk (1980), Julie Andrews (1982), Noel Edmonds (1993), Ice-T og ein flau Tupac Shakur på eit Saturday Night Live-show, Liberace og Tina Turner i duett med Tom Jones (1978).
Austrått i Sandnes
Austrått er Sandnes' mest folkerike bydel med 10,587 innbyggjarar (2007). Bydelen ligg sør-aust for sentrum og har eit landareal på 13,1 km².
Buj
Buj (russisk Буй) ) er ein by i Kostroma oblast i Russland med om lag 25 000 innbyggjarar. Byen ligg ved elva Kostroma, rundt 90 km nord for Kostroma.
Historie
Buj vart grunnlagt i 1536 som ei festning der elvane Kostroma og Vjoksa renn saman. Festninga vart bygd etter ordre frå Jelena Glinskaja, regenten i Russland på den tida og mor til Ivan den grufulle.
Buj fekk byrettar i 1778, under Katarina den store.
Økonomi og næringsliv
Dei viktigaste næringane i Buj er kjemisk industri, treforedling, møbel- og næringsmiddelindustri.
Port Charcot
Port Charcot er ei bukt på nordkysten av Booth Island i Wilhelm Archipelago. Ho vart kartlagd av Den franske antarktisekspedisjonen, 1903–05, under dr. Jean-Baptiste Charcot og vart namngjeven av han etter faren hans, dr. Jean-Martin Charcot, ein kjend fransk nevrolog. Charcot sette opp vinterbasen til ekspedisjonen ved Port Charcot i 1904.
Kirsten Thorup
Kirsten Thorup er ein dansk skjønnlitterær forfattar. Ho debuterte i bokform med den modernistiske diktsamlinga Indeni - Udenfor i 1967. Etter debuten har ho gitt ut eit førtitalls bøker, og ho har skrive romanar, noveller og dramatikk.
Diktsamlingane Love from Trieste frå 1969, I dag er det Daisy frå 1971 og romandebuten Baby (1973) er viktige representanter for skrivemåten frå slutten av 1960-åra. Ho fekk stor merksemd med dei realistiske romanane Lille Jonna (1977) og Den lange sommer  frå 1979 om ei jentes utvikling frå born til vaksen i eit dansk provinsmiljø.
I romanane Himmel og helvede (1982, filmatisert 1988), Den yderste grænse (1987) og Elskede ukendte (1994) går handlinga for seg i København og dei har alle kjærleik og eksistens som tema. Romanene Bonsai og Ingenmandsland kom ut i 2000 og 2003. Romanen Førkrigstid frå 2006 har òg handling frå det danske provinsmiljøet og er ei samling portrett. Som dramatikar for TV er ho mellom anna kjent for Else Kant frå 1978, etter Amalie Skram sine skildringar av sinnssjukdom.
Prisar og utmerkingar – utval
I 1974 fekk ho Otto Gelsted Prisen, i 1978 Johannes Ewalds legat, i 1980 Dansk Forfatterforenings H.C. Andersen-legat, i 1982 Kritikerprisen og i 1983 De Gyldne Laurbær. Ho mottok PH-prisen i 1985, Søren Gyldendal-prisen i 1987, og Dansk Litteraturpris for Kvinder same år. I 1988 mottok ho LO’s Kulturpris, i 1991 Jeanne og Henri Nathansens Mindelegat og Adam Oehlenschläger Legatet, i 1995 Bogklubben 12 Bøgers litteraturpris og Henrik Pontoppidans Mindefond i 1996. Ho blei tildelt Det Danske Akademis Store Pris i 2000, Radioens Romanpris i 2001 for romanen Bonsai og Danske Banks Litteraturpris i 2004 for romanen Ingemandsland.
Romanen Førkrigstid var ein av de nominerte bøkene til Nordisk Råds litteraturpris i 2007. Ho fekk Nordisk råds litteraturpris i 2017 for Erindring om kærligheden.
Ho mottar Statens Kunstfonds hædersydelse.
Greasy Love Songs
Greasy Love Songs er eit samlealbum av Frank Zappa, gjeven ut i 2010. Albumet består av den originale vinylmiksen av Cruising with Ruben & the Jets, med bonusmaterial, inkludert songar som tidlegare ikkje var gjevne ut, singelversjonen av «Jelly Roll Gum Drop» og «lyddokumentar»-material. Albumet vert kalla «Project/Object Audio Documentary», etter MOFO og Lumpy Money.
Stone i Staffordshire
Stone  er ein gammal marknadsby i grevskapet Staffordshire i England. Han har kring 14500 innbyggjarar og ligg om lag 11 km nord for Stafford og kring 11 km sør for Stoke-on-Trent.
Al Hali-distriktet
Al Hali-distriktet er eit distrikt i Al Hudaydah guvernement i Jemen. I 2003 hadde distriktet eit folketal på 168 071 innbyggjarar.
Mall of America
Mall of America er eit kjøpesenter i Bloomington, ein forstad til tvillingbyane Minneapolis og Saint Paul i staten Minnesota i USA.
Mall of America vart det største kjøpesenteret i USA i totalt areal då det opna i 1992.
Laget kyrkje
Det kom kyrkjagard på staden i 1877, og kyrkjeklokka er frå den tida. Kyrkja vart teikna av Henrik Nissen og oppført av byggmeister Theodor Christensen. Ho vart pussa opp til jubilea i 1958 og 2008, og i 1967 måtta ho vølast på grunn av husbukkangrep.
Kyrkja vart titulert som kapell i byrjinga, og vert det ofte framleis, men i jubileumsboka frå 2008 vert ho titulert som kyrkje.
For The Gambia, Our Homeland
«For The Gambia, Our Homeland» er nasjonalsongen til Gambia.
Han tek utgangspunkt i ein tradisjonell mandinka-song, som Jali Nyama Suso skreiv ny tekst til. Ekteparet Jeremy og Virginia Howe laga engelsk tekst og eit nytt arrangement, og denne songen blei gjort til nasjonalsong.
«For The Gambia, Our Homeland» har vore gambisk nasjonalsong sidan landet fekk sjølvstende frå Storbritannia 18. februar 1965.
Kjelder
<references group="" responsive="1">
Listen to the Universe
«Listen to the Universe» (engelsk for Lytt til universet) er ein singel av Barbara Péter. Songen er skriven av Zoltán Tóth G. og Péter Halász.
A Dal 2015
8. desember 2014 vart «Listen to the Universe» annonsert som eit av bidraga i A Dal 2015, den ungarske uttakinga til Eurovision Song Contest 2015 i Wien i Austerrike. Songen vart framført på engelsk av Barbara Péter i det tredje heatet, men gjekk korkje vidare til éin av semifinalane eller finalen.
The New Seekers
The New Seekers er ei britisk-basert popgruppe som blei starta av i 1969. Gruppa var arvtakaren til The Seekers, som blei løyst opp året før, og tanken var at The New Seekers skulle bli like publikumsvennleg som forgjengaren. The New Seekers laga popmusikk med element av rock og folk, og gruppa oppnådde suksess over heile verda på byrjinga av 1970-talet med singlar som «», «» og «Beg, Steal or Borrow».
Bakgrunn
Etter at den populære australske popgruppa The Seekers blei løyst opp i 1968, sette ein av medlemmane i gruppa, Keith Potger, saman ei ny gruppe i 1969. Gruppa fekk namnet The New Seekers, og originalbesetninga bestod av, , , og , i tillegg til Potger sjølv.
Etter den fyrste singelutgjevinga, blei delar av besetninga bytta ut i 1970. Då bestod gruppa av:, , , og. Denne besetninga gjorde straks suksess med sin fyrste singel, ein coverversjon av sin «» (tittel i USA: «Look What They've Done to My Song, Ma» ). Songen blei ein topp 20-hit i USA og nådde ein tredjeplass i Canada. Heime i Storbritannia fekk coverversjonen derimot berre ein avgrensa suksess, med plass 44 på den britiske singellista.
Salssuksessar
Utover på 1970-talet fekk The New Seekers større kommersiell suksess, og i januar 1972 fekk dei sin fyrste nummer 1-hit i Storbritannia med «». Låten tok seg også inn på norske VG-lista, der han nådde ein andreplass. Same år representerte også gruppa Storbritannia i Eurovision Song Contest og blei nummer to med bidraget «Beg, Steal or Borrow». Songen blei ein stor kommersiell suksess og toppa blant anna VG-lista i åtte strake veker. Songen nådde også ein andreplass i Storbritannia og ein tredjeplass i Irland og Nederland.
Suksessen avtek
Same vår fekk The New Seekers også god suksess med singelen «» som nådde ein femteplass i Storbritannia. Trass i suksessen annonserte medlemmane i gruppa at dei no ville gå kvar til sitt. The New Seekers blei offisielt løyst opp i mai 1974.
Sameining
To år seinare, i 1976, gjenoppstod The New Seekers, med Kathy Ann Rae og Danny Finn som erstattarar for og. Etter sameininga oppnådde gruppa aldri same suksess som i perioden 1969–1974, men dei fekk eit par mindre suksessar med songar som «» (1976), «» (1977) og «» (1978).
Besetninga bestod til 1978, då og  forlet gruppa. I 1980 prøvde The New Seekers å representere Storbritannia på nytt i Eurovision Song Contest med songen «» men låten blei diskvalifisert før den britiske finalen, fordi han hadde blitt spelt på TV året før.
Sidan byrjinga av 1980-tallet har det vore ei rekkje utskiftingar i gruppa, blant anna, og. blei verande i bandet gjennom heile perioden.
Gruppa etter 2000
Dagens The New Seekers hadde fleire turnear frå 2006, då med følgjande besetning: Paul Layton,, , og.
The New Seekers var blant arrangørane bak ein hagefest i 2007 i Buckingham Palace. Ved 40-årsjubileet til gruppa i 2009, heldt The New Seekers ein omfattande britisk turné. Turneen bestod av 35 konsertar og starta i London 31. januar 2009. I juli same året gav gruppa ut albumet It's Been Too Long – Greatest Hits and More, beståande av dei største hitene til gruppa, i tillegg til eit par nyinnspelingar. Albumet gjorde suksess på den britiske albumlista, der det nådde nummer 17. Dette var fyrste gong på 35 år at The New Seekers nådde albumlista i Storbritannia.
Den førebelse siste turnéen til The New Seekers var i 2010.
Anatolikó Sélino
Anatolikó Sélino (gresk Ανατολικό Σέλινο, Aust-Sélino) er ein tidlegare kommune i periferieininga Khaniá i periferien Kreta i Hellas. Anatolikó Sélino inngår frå 2011 som ei kommunaleining i kommunen Kándanos-Sélino.
NM i alpine greiner 2000
Noregsmeisterskapen i alpine greiner 2000 vart avvikla i Hafjell-løypene i Øyer i Oppland fylke i tida frå 25. mars til 2. april.
Slalåm
Dato: 2. april
Stad: Hafjell
<br style="clear:both;" />
Storslalåm
Dato: 24. mars
Stad: Hafjell
<br style="clear:both;" />
Vidlåm (Super-g)
Dato: 25. mars
Stad: Hafjell
<br style="clear:both;" />
Utfor
Dato: 30. mars
Stad: Hafjell
<br style="clear:both;" />
Kombinasjon
<br style="clear:both;" />
Storslalåm
Dato: 1. april
The Air That I Breathe
«The Air That I Breathe» er ein ballade skriven av Albert Hammond og Mike Hazlewood, opphavleg spelt inn av Albert Hammond i 1972 på albumet hans It Never Rains in Southern California.
Historie
Songen vart ein stor hit for The Hollies tidleg i 1974, då singelen nådde andreplassen på Storbritannia. Sommaren 1974 nådde songen sjetteplassen i USA på Billboard Hot 100-lista og tredjeplassen på Adult Contemporary-lista. I Canada nådde songen femteplassen på RPM Magazine-lista. Lydteknikaren for «The Air That I Breathe» var Alan Parsons.
Radiohead-songen «Creep» brukte ein liknande akkordprogresjon og deler noko av melodien som «The Air That I Breathe». Som følgje av dette vart Radiohead saksøkt av songforeleggjaren for brot på opphavsretten. Saka vart ordna utafor retten..
Stordal kyrkje
Stordal kyrkje er ei langkyrkje frå 1907 i Fjord kommune, Møre og Romsdal fylke. Kyrkja har ei halvsirkelforma koravslutning (apsis). Koravslutninga fekk i 2013 glasmåleri i staden for vanleg glas i vindauga (opphavleg initiativ allereie i 1978). Glasmåleria er utført Veslemøy Nystedt Stoltenberg. Stordal gamle kyrkje (Rosekyrkja) ligg berre eit par kilometer lenger oppe i dalen. Byggverket er i tre og har 270 plassar.
Paille-maille
Paille-maille (òg palle-maille, palle-malle eller pall mall) er eit ballspel som vert spelt på ein grasplen og som var utbreidd i dei høgare sosiale kretsane i Vest-Europa på 1600- og 1700-talet. Pail4le-maille var ein forgjengar for både krokket og golf.
Den vanlegaste forklaringa på namnet er at det kommer frå italiensk palla di maglio, pallamaglio, som bokstaveleg tyder ball og kølle, altså «kølleball». Første ledd kan òg koma frå fransk paille, sjå nedanfor.
Paille-maille vart først utbreidd i Italia, Frankrike og Skottland, og spreidde seg deretter til England og andre deler av Vest-Europa på 1600-talet. Namnet refererer ikkje berre tll spelet, men òg kølla og til alléen der det vart spelt. Mange byar hadde lange rette allear eller promenadar som kunne brukast til spelet og som i dag har namn som minner om kva dei opphavleg var. Disse finn vi att i Pall Mall og The Mall i London, i die Palmaille i Altona ved Hamburg, i Ru du Mail i Paris, og i Maliebaan i Utrecht. Då spelet ikkje lenger var populært, vart enkelte av desse paille-mailles nytta som butikkgater, medan andre vart til skyggefulle promenadar, framleis kalla mailles eller malls. Det er opphavet til det moderne namnet på kjøpesenter i USA, shopping malls. Eit av dei største er Mall of America i Bloomington, ein forstad til tvillingbyene Minneapolis og Saint Paul i staten Minnesota, USA..
Anita Thallaug
Anita Thallaug var ein norsk songar, skodespelar og Eurovision-deltakar frå Bærum.
Unge år
Anita Thallaug kom frå ein musikalsk familie. Storesystera, Edith Thallaug utdanna seg til operasongarinne. Far deira hadde ei flott songstemme, men var innmeldt i Nasjonal Samling der han fekk mange songoppdrag. Ifylgje Thallaug sjølv, kunne faren ha blitt ein vidgjeten songar dersom det ikkje hadde vore for andre verdskrigen.
Anita Thallaug sin karriere starta som svært liten, då ho etter mora sin idé begynte å opptre under namnet Vesla Rolfsen. Vesla var namnet på ei syster av Anita som hadde drukna, og Rolfsen var etter faren, Rolf. Allereie tre år gamal song ho på offentlege tilstellingar, og det finst eit filmklipp av henne som blir ført fram på fanget til Vidkun Quisling etter eit songoppdrag. Gjennom heile barndommen tok ho ballett-, song- og pianotimar, og i 1945 opptrådte ho på sin fyrste barnerevy på Edderkoppen teater. Her song ho Ave Maria medan Ørnulf Boye Hansen spelte fiolin. I 1949 spelte ho inn platene «Det gjør Vesla så gjerne» og «Gid, så stor du har blitt». Ho vart også brukt i barneprogramma i NRK. I 1951 debuterte ho som stemmeskodespelar då ho spelte inn den norske stemma til tittelfiguren i Alice i Eventyrland.
Skodespelar
Som skodespelar debuterte Thallaug under eige namn i I moralens navn frå 1954. Ho starta også som revyartist på Chat Noir same året, samt at ho gav ut si fyrste musikkplate for vaksne. I 1957, då ho spela i Blondine i fare, vart ho den fyrste skodespelaren som vart filma naken i ein norsk film, men på avstand. På Chat Noir spelte ho i revyar heilt fram til 1965. Ofte song ho her norske omsetjingar av engelskspråklege musikalnummer. Den største suksessen hennar på teater fekk ho i rolla som Eliza i musikalen My Fair Lady på Trøndelag Teater i 1963. På sekstitalet deltok ho også i NRK-program og ho spela i filmane Operasjon Løvsprett (1962) og Klokker i måneskinn (1964).
Melodi Grand Prix
I 1962 song Anita Thallaug to av songane som deltok i Melodi Grand Prix; «Mormors spilledåse» og «Våre skal dagene være». Songane vann ikkje, men ho forsøkte igjen i 1963. Dette året song ho to songar som heller ikkje vann; «Drømmekjolen» og «Adjø». Vinnarbidraget, den rolege og jazzprega «Solhverv», vart framført av Jan Høiland og Nora Brockstedt. Likevel vart det Anita Thallaug som fekk framføra «Solhverv» i Eurovision Song Contest 1963 i London. Songen enda på delt sisteplass med null poeng. Songen vart berre spelt inn av Jan Høiland, og er i dag eit nokså ukjent Eurovision-bidrag i Noreg. Under Melodi Grand Prix 1966 framførte Anita Thallaug songane «Vims» og «Ung og forelsket», men heller ikkje desse songane vann finalen. Dette vart siste gongen Anita Thallaug deltok i Melodi Grand Prix.
Tida etterpå
Om lag midt på sekstitalet trekte Anita Thallaug seg tilbake frå rampeljoset på grunn av personlege problem. Ho busette seg i Lakselv i Finnmark ein lang periode, der ho stundom gjorde lokale opptredenar. Ho dukka også opp no og då i NRK, t.d. i Gjensyn med Anita frå 1977 med Egil Teige. I 1978 gav ho ut sjølvbiografien «Veien mot nord», der ho skildra problema i livet sitt.
I 1988 flytte ho attende til Austlandet, og har vore oftare å sjå i opptredenar m.a. i NRK-programmet Da Capo, og i ulike revyar og musikalar, som Kjære Sol frå Hålogaland Teater i 1992. I høve sekstiårsdagen hennar i 1998, gav ho ut jazzplata Me, And My Friends! der ho opptrer saman med fleire artistar. Ho er også svært kjend i dag i rolla som Fru Meisel i ABC-teateret sitt stykke; Den spanske flue som vart filmatisert i 1990 og ofte sendt på NRK.
Free Man in Paris
I 1970-åra vart ein instrumentalversjon av songen nytta som kjenningsmelodi for CBC Television sitt The Saturday Evening News.
«Free Man In Paris» har vorte spelt av andre artistar som Neil Diamond, Sufjan Stevens, Adrienne Young, Phish og JoJo. Han er rangert på 470. plass på lista til Rolling Stone over dei 500 beste songane gjennom tidene frå 2004, men var ikkje med på den oppdaterte lista deira frå 2010.
Karl Verner
Karl Adolf Verner var ein dansk lingvist, som formulerte Verners lov.
Stranded in the Jungle
«Stranded in the Jungle» er ein song opphavleg innspelt av amerikansk doo wop-gruppa The Jay Hawks. Han nådde 18. plassen på den amerikanske poplista. Ein coverversjon av songen spelt inn av den amerikanske doo wop-gruppa The Cadets i 1956 nådde 15. plass på den amerikanske poplista og 3. plass på Rhythm and Blues-lista den same veka, medan ein annan versjon av the Gadabouts nådde 39. plass på poplista ei veke seinare. Alle desse tre vart one-hit wonders, og «Stranded in the Jungle» vart den einaste hitten dei hadde.
Karl Verner
Verner vart student 1864 og tok 1873 magistergrad i slaviske språk, der han førebudde seg mellom anna gjennom eit lengre opphald i Sankt Petersburg. Han vart 1876 tilsett ved universitetsbiblioteket i Halle og vart dessutan i 1883 dosent og i 1888 professor i slaviske språk i København. I 1887 vart han heidersdoktor i Heidelberg.
Stranded in the Jungle
The Cadets-versjonen inneheld eit talt vers av Will «Dub» Jones. Det var under det siste refrenget i denne songen at Prentice Moreland syng linja «Great googly moogly, get me outta here!»
Karl Verner
Verner publiserte svært lite - men han var likevel ein av dei mest kjende språkforskarane på 1800-talet, på grunn av artikkelen «Eine Ausnahme der ersten Lautverschiebung», som vart publisert i 1876 i Zeitschrift für vergleichende Sprachforschung. Artikkelen førte til at han fekk Bopp-prisen av Berlinakademiet.
Stranded in the Jungle
«Stranded in the Jungle» vart spelt av New York Dolls i 1974 på album Too Much Too Soon og gjeven ut som den første singelen frå dette albumet.
Karl Verner
I artikkelen viste han korleis det opphavlege indoeuropeiska trykket hadde stor påverknad for dei germanske språka. Denne oppdaginga har seinare vorte referert til som Verners lov. I same tidsskrift publiserte han same år ein annan viktig artikkel, «Zur Ablautsfrage».
Stranded in the Jungle
Songen vart spelt av Frank Zappa på den nordamerikanske delen av turneen hans i 1976 og gjeven ut i 2009 på albumet Philly '76.
Karl Verner
Både desse to publikasjonane og det vesle han elles har skrive inngår i den samla utgåva av hans Afhandlinger og breve, som vart utgjeve 1903, i lag med ein utførleg biografi skrive av Marius Vibæk.
Verners lov
Verners lov, formulert av Karl Verner i 1875, skildrar ei historisk lydforskyving i urgermansk: Når dei ustemde konsonantane f, þ, s og χ kom rett etter ei trykksvak staving i same ord, vart dei til dei tilsvarande stemde konsonantane b, d, z og g.
Sjølve lova
Då Grimms lov (om overgang frå lukkelydar til frikativar i germansk) vart formulert, vart det observert ei merkeleg uregelmessigheit. Dei indoeuropeiske ustemde lukkelydane p, t og k skulle etter Grimms lov ha vorte til urgermansk f, þ (dental frikativ) og χ (velar frikativ). Det viste seg likevel at det var ei lang rekkje ord, der latin, gresk, sanskrit, baltisk og slavisk garanterte indoeuropeisk p, t eller k, men dei germanske språka likevel hadde ein stemd frikativ (b, đ eller g).
Karl Verner observerte at dei tilsynelatande uventa stemde frikativane berre fanst der dei ikkje stod i byrjinga av ordet, og der vokalen føre dei var trykklett i indoeuropeisk. Dette er altså Verners lov: "Indoeuropeisk p, t, k, s, som regelmessig skulle utvikla seg til ustemd f, þ, k, s, vert i staden til stemd b, d, g, z viss den føregåande vokalen ikkje var trykksterk i indoeuropeisk."
Oversyn over lydsambanda mellom urindoeuropeisk og germansk
Tabellen under må lesast slik: Dei urindoeuropeiske lukkelydane gjekk etter Grimms lov over i ustemde frikativar. Eventuelle stemde frikativar var etter denne forklaringa unntak. Verners lov opna for to realiseringar av kvar lukkelyd, ein stemd (framfor trykksterk staving) og ein ustemd (i andre posisjonar), som vist i tabellen. Unntaka var dermed gjort greie for.
Artist Collection av Kylie Minogue
Artist Collection er eit samlealbum av den australske songaren Kylie Minogue. Det vart utgjeve av BMG International den 20. september 2004 i Storbritannia. Albumet inneheld songar frå Kylie Minogue (1994) og Impossible Princess (1997), og dessutan sjeldne songar og B-sider. Albumet vart òg utgjeve på DVD.
Tottington
Historisk er byen ein del av grevskapet Lancashire.
Hanne Davidsen
Hanne Davidsen er ein norsk politikar for Arbeidarpartiet. I 2015 vart ho ordførar i Nesna kommune.
Davidsen er utdanna lærer frå Tromsø lærarhøgskule og cand.sociol. frå Universitetet i Oslo. Ho har blant anna vore dekan ved Høgskulen i Nesna (HiNe) og rektor ved Nesna skule. Frå 2012 til ho vart ordførar i oktober 2015 var ho instituttleiar ved HiNe.
Kandersteg
Kandersteg er ein kommune i distriktet Frutigen-Niedersimmental i kantonen Bern i Sveits. Kommunen har innbyggjarar  og eit areal på. Kommunesenteret ligg 1174 meter over havet. Han ligg langs dalen til elva Kander, vest for Jungfrau-massivet. Han er kjend for det spektakulære fjellandskapet og turisme er ein viktig del av økonomien.
Kandersteg ligg på nordsida av Bern-Alpane ved foten av Lötschen- og Gemmipasset. Landsbyen ligg i øvre Kanderdalen. i kommunen ligg Gasterndalen (øvre Kanderdalen) og Oeschinensee. Han omfattar landsbyane Kandersteg og Gastern.
Kandersteg er omgjeven av høge fjell. Balmhorn (3698 moh), ved grensa til kantonen Valais i sør er den høgaste i dalen.
Den største innsjøen i dalen er Oeschinensee. Øvst i dalen ligg Kanderbreen, kjelda til elva Kander.
Delar av kommunen ligg innanfor Jungfrau-Aletsch verneområde, ein verdsarvstad sidan 2001.
Vogler Peak
Vogler Peak er eit fjell (2050 moh) 1,2 km sørvest for Mount Irvine på Roa Ridge i Asgard Range i Victoria Land. Det er kalla opp etter Jane Vogler som var prosjektleiar i National Science Foundation (NSF) og som var NSF-representant ved McMurdo og Sørpol-stasjonen.
Erika Mahringer
Erika Mahringer var ein austerriksk alpinist frå Linz. Ho vann to bronsemedaljar under Vinter-OL 1948 og to sølvmedaljar under alpint-VM 1950.
Karriere
Mahringer tok bronsemedaljen under OL 1948 i St. Moritz, 0,8 sekundar bakom vinnaren, Gretchen Fraser frå USA. Dert gode slalåmrennet bringa henne heilt opp på tredjeplass i kombinasjonen, ei øving der landskvinna Trude Beiser vann gullmedaljen.
I 1950 var Mahringer på sitt beste under verdsmeisterskapen i Aspen i USA. Ho starta meisterskapen med ein fjerdeplass i storslalåm, og heldt fram med å vinne sølvmedaljen i slalåm, eitt fattig tidels sekund bakom verdsmeisteren, hennar landskvinne Dagmar Rom. I det avsluttande utforrennet tok ho ein ny sølvmedalje, og på ny bak ei landskvinne, den gongen bakom Trude Jochum-Beiser.
Under vinterleikane 1952 i Oslo kom Mahringer som best på fjerdeplass i utfor. To år seinare vart endå ein fjerdeplass hennar beste plassering i VM i alpine greiner 1954 i Åre. Etter sjuandeplass i slalåm, åttandeplass i slalåm og tolvteplass i utfor, enda ho på fjerdeplassen i kombinasjonen.
Mahringer starta ein skiskule i 1954, saman med ektemaken, og året etter opna dei den fyrste skibarnehagen i verda. Ho var mor til alpinistane Uli Spieß og Nicola Spieß, som begge hevda seg på internasjonalt toppnivå.
Lomboksundet
Lomboksundet er eitt sund mellom dei indonesiske øyane Bali og Lombok, og er ei sjølei mellom Indiahavet og Balihavet. Sundet er på det smalaste 18 kilometer breitt, og om kring 60 kilometer langt.
Lomboksundet er omkring 250 meter djupt, og vert derfor nytta som alternativ farlei av skip som er for djuptgåande for Malakkasundet på veg mellom Indiahavet og Stillehavet.
Sundet utgjer ei del av ei skarp biogeografiske grenselinje mellom faunaen i Søraust-Asia og den australske regionen, ei skiljelinje som vert kalla Wallacelinja. Biologar trur det var djupna på sundet som skilde dyra som fanst på kvar side frå kvarandre. Då havnivået gjekk ned under istida i pleistocen hadde øyane Bali, Java og Sumatra alle samband til det asiatiske fastlandet. Dei fekk ein asiatisk fauna. Det djupe vatnet i Lomboksundet heldt Lombok og Dei små Sundaøyane skilde frå det asiatiske fastlandet. Desse øyane vart i staden koloniserte av australasiatisk fauna.
Joseph Smith
Joseph Smith jr. var ein amerikansk religiøs leiar og grunnleggjaren av mormonismen og kyrkjelyden Dei siste dagars heilage. Då han var 24 gav Smith ut Mormons bok, ein religiøs tekst Smith skulle ha omsett frå gudommelege gullplater. Dei neste 14 åra tiltrekte han seg tusenvis av tilhengarar, grunnla byar, bygde tempel og etablerte ei trusretning som framleis består. Han blei drepen i valdelege omstende medan han sat arrestert i Carthage i Illinois.
Liv
Joseph Smith var fødd i Sharon i Vermont i USA. I 1817 flytta han med familien til den vestlege delen av delstaten New York, i eit område der det fleire gongar hadde vore religiøse vekkingar under den andre store vekkingsbølgja. Familien Smith trudde på openberringar og profetiar. Ifølgje Smith fekk han sjølv fleire openberringar tidleg på 1820-talet. Den fyrste skal ha vore ein teofani. I ei seinare openberring førte engelen Moroni han til ei nedgraven bok av gullplater der det var gravert inn ei jødisk-kristen forteljing frå Amerika i oldtida. I 1830 gav han ut det han hevda var ei engelsk omsetjing av desse platene, under tittelen Mormons bok. Same året skipa han Kristi kyrkje, som han hevda var ei gjenoppretting av kyrkja til dei fyrste kristne. Medlemmene i kyrkja blei seinare omtalte som Dei siste dagars heilage, eller mormonarar.
I 1831 flytta Smith og tilhengarane hans vestover til Kirtland i Ohio, og grunnla også ein utpost i Independence i Missouri, der Smith planla å bygga ein by med namnet Sion. I 1833 blei mormonarane forviste av dei opphavlege nybyggarane i Missouri, som var urolege med tanke på den raske veksten i mormonsamfunnet. Forsamlinga i Kirtland gjekk i oppløysing i 1837 etter at nokre av medlemmene heldt Smith ansvarleg for ein bankkollaps. Smith omorganiserte dei gjenverande medlemmene i det nordlege Missouri, men nærværet hans og politikk skapte spenning med nybyggarar som ikkje var knytte til rørsla. Etter ein militær konflikt i 1838 blei Dei siste dagars heilage forviste frå delstaten, og Smith sett i fengsel. Han blei lauslaten og gjenforeina med tilhengarane sine i Nauvoo i Illinois, der han fungerte som både religiøs og politisk leiar. I 1844 vekte Smith og bystyret i Nauvoo sinne blant ikkje-mormonarar ved å øydelegga ei trykkpresse som var blitt brukt til å trykka Nauvoo Expositor, eit skrift som var kritisk til Smith si makt, og dessutan utøvinga hans av polygami. Under uroa som følgde blei han fengsla i Carthage i Illinois skulda for forræderi, og blei så drepen då ei folkemengd storma fengselsbygningen.
I løpet av levetida si gav Smith ut mange openberringar og andre tekstar som, av etterfølgjarane hans, blir rekna som heilage bøker. Læra hans inkluderer unike oppfatningar av Guds natur, kosmologi, familiestrukturar, politisk organisering og religiøst fellesskap. Etterfølgjarane hans rekna Smith som ein profet på lik linje med Moses og Elia, om ikkje større. Det Smith hadde etterlate seg, la grunnlaget for ei rekke religiøse grupper, der dei største er Jesu Kristi kyrkje av siste dagars heilage og Kristi Samfunn.
Write On av The Hollies
Write On var det første av to album frå 1976 av et engelske poprockbandet The Hollies. Som det førre albumet består albumet hovudsakleg av sjølvskrivne songar. Albumet kom ikkje ut i USA.
Medverkande
med:
Mr. Sandman
«Mr. Sandman» (eller «Mister Sandman») er ein popsong skriven av Pat Ballard og publisert i 1954. Han vart først spelt inn i mai same året av Vaughn Monroe & His Orchestra og seinare same året av The Chordettes og The Four Aces. Emmylou Harris si innspeling av songen vart ein hit i fleire land i 1981.
William Jones
William Jones var ein britisk filolog som er kjend for å ha foreslått at det kunne vera slektskapar mellom mange asiatiske og europeiske språk (indoeuropeiske språk).
Bakgrunn
Jones var fødd i Beaufort Buildings i Westminster, der faren, som òg heitte William Jones, var matematiker. Den unge William Jones var eit språkleg vedunderbarn; han lærte gresk, latin, persisk, arabisk og grunnleggjande kinesisk i ung alder. I løpet av livet lærte han 13 språk grundig og 28 ganske godt.
Sjølv om faren døydde då han var berre tre år gammal, kunne Jones likevel gå på universitetet. Han gjekk ut frå University College ved Oxford i 1764.
Karriere
Dei neste seks åra tok han arbeid som huslærar og omsetjar. I løpet av desse åra gav han ut Histoire de Nader Chah, ei fransk omsetjing av eit opphavleg persisk verk, på førespurnad frå kong Kristian VII av Danmark, som hadde vitja Jones. Han hadde nemleg alt som 22-åring skaffa seg eit namn som orientalist. Dette skulle blie det første av mange verk han skreiv om Persia, Tyrkia og Midtausten generelt.
Frå 1770 studerte Jones jus i tre år. Dette gav han til karriere i Britisk India; i 1783 blei han tilsett ved høgsterett i Bengal. I India blei han begeistra for indisk kultur, og grunnla Asiatick Society of Bengal. I løpet av dei neste ti åra gav han ut ei mengd arbeid om India, og kom med det til å grunnleggja det moderne studiet av subkontinentet. Han skreiv om lokale lovar, musikk, litteratur, botanikk og geografi, og skreiv dei første engelske omsetjingane av mange viktige indiske litterære verk.
Mr. Sandman
Bakgrunn
I desember 1954 gjekk songen til topps på Cash Box Top 50 i USA, i ei felles rangering av versjonar av The Chordettes, The Four Aces, Buddy Morrow, Vaughn Monroe, Les Elgart, The Lancers og The Song Singers, med The Chordettes og The Four Aces sine versjonar markerte som bestseljarar. Han nådde òg toppen av Cash Box-lista «The Nation's Top Ten Juke Box Tunes» i ei liknande felles rangering, og toppen av Cash Box-lista «The Ten Records Disk Jockeys Played Most This Week», først med berre The Chordettes-utgåva, og seinare i ei felles rangering med The Chordettes og The Four Aces.
William Jones
Karriere
Indoeuropeiske språk: Blant alle oppdagingane hans er Jones i dag mest kjend for ha observert og skrive om likskapen sanskrit har med klassisk gresk og latin. I The Sanscrit Language (1786) foreslo han at alle dei tre språka kunne ha eit felles opphav, og at dei dessutan kunne vera vidare nærskylde med gotisk, dei keltiske språka og persisk. Ei avhandling han gav ut i 1798 blir ofte rekna som byrjinga til fagfeltet samanliknande lingvistikk og studiet av indoeuropeiske språk.
Mr. Sandman
Bakgrunn
Songen gjekk òg til topps på Billboard «Honor Roll of Hits», med The Chordettes og The Four Aces sine versjonar oppførte som bestseljarar, og vart rangert på 12. plassen på Billboard si rangering for 1955.
William Jones
Minnesmerke
Kunstnaren John Flaxman utforma i 1801 eit minnesmerke i marmor over William Jones. Det var opphavleg meininga at monumentet skulle plasserast i domkyrkja i Calcutta, der Jones var gravlagd. Det vart likevel vedteke at minnesmerket skulle installerast i University College Chapel i Oxford, som frå før hadde to andre arbeid av Flaxman.